CELEX: 22013D0107
Language: et
Date: 2013-06-14 00:00:00
Title: EMP Ühiskomitee otsus nr 107/2013, 14. juuni 2013 , millega muudetakse EMP lepingu I lisa „Veterinaar- ja fütosanitaarküsimused”

28.11.2013   
            
            
               ET
            
            
               Euroopa Liidu Teataja
            
            
               L 318/8
            
         EMP ÜHISKOMITEE OTSUS
   nr 107/2013,
   14. juuni 2013,
   millega muudetakse EMP lepingu I lisa „Veterinaar- ja fütosanitaarküsimused”
   EMP ÜHISKOMITEE,
   võttes arvesse Euroopa Majanduspiirkonna lepingut (edaspidi „EMP leping”), eriti selle artiklit 98,
   ning arvestades järgmist:
   
               (1)
            
            
               EMP lepingusse tuleb inkorporeerida komisjoni 22. novembri 2012. aasta rakendusdirektiiv 2012/37/EL, millega muudetakse nõukogu direktiive 66/401/EMÜ ja 66/402/EMÜ seoses Galega orientalis Lam. seemne suhtes kohaldatavate tingimuste, teatavate söödakultuuride seemnepartiide maksimummassi ja Sorghum spp. proovi kogusega (1).
            
         
               (2)
            
            
               EMP lepingusse tuleb inkorporeerida komisjoni 26. novembri 2012. aasta rakendusdirektiiv 2012/44/EL, millega muudetakse direktiive 2003/90/EÜ ja 2003/91/EÜ (millega kehtestatakse rakendusmeetmed nõukogu direktiivide 2002/53/EÜ ja 2002/55/EÜ artikli 7 kohaldamiseks) seoses teatavate põllumajandustaimesortide ja köögiviljasortide kontrollimisel minimaalselt hõlmatavate tunnuste ja kontrollimise miinimumtingimustega (2).
            
         
               (3)
            
            
               Käesolevas otsuses käsitletakse fütosanitaarküsimustega seotud õigusakte. Fütosanitaarküsimusi käsitlevaid õigusakte ei kohaldata Liechtensteini suhtes seni, kuni Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet kohaldatakse Liechtensteini suhtes, nagu see on sätestatud EMP lepingu I lisa valdkondlikes kohandustes. Seetõttu ei kohaldata käesolevat otsust Liechtensteini suhtes.
            
         
               (4)
            
            
               Seetõttu tuleks EMP lepingu I lisa vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   EMP lepingu I lisa III peatüki 1. osa muudetakse järgmiselt.
   
               1)
            
            
               Punktidele 2 (nõukogu direktiiv 66/401/EMÜ) ja 3 (nõukogu direktiiv 66/402/EMÜ) lisatakse järgmine taane:
               
                           „—
                        
                        
                           
                              32012 L 0037: komisjoni rakendusdirektiiv 2012/37/EL, 22. november 2012 (ELT L 325, 23.11.2012, lk 13).”
                        
                     
         
               2)
            
            
               Punkti 14 (komisjoni direktiiv 2003/90/EÜ) ja punkti 15 (komisjoni direktiiv 2003/91/EÜ) lisatakse järgmine taane:
               
                           „—
                        
                        
                           
                              32012 L 0044: komisjoni rakendusdirektiiv 2012/44/EL, 26. november 2012 (ELT L 327, 27.11.2012, lk 37).”
                        
                     
         Artikkel 2
   Rakendusdirektiivide 2012/37/EL ja 2012/44/EL islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 15. juunil 2013 tingimusel, et EMP ühiskomiteele on edastatud kõik EMP lepingu artikli 103 lõike 1 kohased teated (3).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 14. juuni 2013
      
         
            EMP ühiskomitee nimel
         
         
            eesistuja
         
         Gianluca GRIPPA
      
   
   
      (1)  ELT L 325, 23.11.2012, lk 13.
   
      (2)  ELT L 327, 27.11.2012, lk 37.
   
      (3)  Põhiseadusest tulenevaid nõudeid ei ole nimetatud.